	3. Pretendenta kvalifikācijas prasības:
	4. Pretendentam jāiesniedz šādi pretendenta kvalifikāciju apliecinoši dokumenti:

	3.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	4.1 Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu, klāt pievienojot apliecinājumu par neatkarīgi izstrādātu piedāvājumu, atbilstoši Nolikuma 2A pielikumam. 
 Ārvalstī reģistrētam pretendentam reģistrācija jāapliecina atbilstoši attiecīgās valsts nosacījumiem (iesniedzot kompetentas attiecīgās valsts institūcijas izsniegtu dokumentu vai norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu), kā arī komersanta amatpersonu saraksts saskaņā ar Nolikuma 2.3.punkta prasībām.
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
Ja pretendenta piedāvājumu paraksta pilnvarota persona, tad piedāvājumam jāpievieno pilnvara.

	3.2. Pretendenta vidējais gada finanšu apgrozījums (neto) pēdējos 3 (trīs) gados nedrīkst būt mazāks kā 100 000,00 EUR (viens simts tūkstoši euro un 00 centi).
Ja pretendents ir dibināts vēlāk, tad pretendenta finanšu apgrozījumam jāatbilst augstāk minētajai prasībai attiecīgi īsākā laika periodā.
Ja piedāvājumu iesniedz personu apvienība, tad visu personu apvienības dalībnieku apgrozījuma summai jāveido nepieciešamais apgrozījuma apmērs.

	 4.2. Pretendenta apliecinājums par finanšu apgrozījumu, saskaņā ar Nolikuma 5.pielikumā pievienoto veidni. Pretendentam jāiesniedz peļņas vai zaudējumu aprēķina apliecinātas kopijas par iepriekšējiem trīs finanšu gadiem, par kuriem ir atbilstoši sagatavoti, apstiprināti un iesniegti Valsts ieņēmumu dienestam gada pārskati vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.
Ārvalstī reģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā iesniegti  dokumenti vai dokumentu kopijas par iepriekšējiem trīs finanšu gadiem, vai ja Pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.


	3.3. Pretendents pēdējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanas dienai) ir iznomājis ne mazāk kā 5 (piecus) automobiļus uz ne īsāku termiņu kā 1 (viens) gads.
Pretendenta pieredzes sarakstā norādītajai piegādei ir jābūt uzsāktai.
	4.3. Lai apliecinātu Nolikuma 3.3. punkta izpildi, pretendentam jāiesniedz:
4.3.1. pretendenta sagatavots pieredzes saraksts saskaņā ar Nolikuma 6. pielikumā pievienoto formu;
4.3.2. sarakstā minētās piegādes pieņemšanas–nodošanas akta vai līguma (vai cita piegādi apliecinoša dokumenta) kopija.


	3.4. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. 
Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	4.4. Pretendents pierāda pasūtītājam, ka tā rīcībā būs nepieciešamie resursi, iesniedzot personu uz kuru iespējām pretendents balstās apliecinājumu (Nolikuma 7A pielikums) vai vienošanos par nepieciešamo resursu nodošanu piegādātāja rīcībā. Norādot, ka:
4.4.1. tam būs nepieciešamie resursi, uz kuriem pretendents balstījies, iesniedzot piedāvājumu un,
4.4.2. šie resursi pretendentam būs pieejami visu iepirkuma līguma izpildes laiku, ka nodos Pretendenta rīcībā līguma izpildei nepieciešamos resursus (norādot konkrētus pakalpojumu veidus, kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.
Ja personai, kas paraksta apliecinājumu, saskaņā ar Latvijas Republikas Uzņēmuma reģistra informāciju nav pārstāvības tiesības, tad klāt jāpievieno dokumentus, kas apliecina šīs personas pārstāvības tiesības.
 Ārvalsts personai reģistrācija ir jāapliecina atbilstoši attiecīgās valsts nosacījumiem (jāiesniedz kompetentas attiecīgās valsts institūcijas izsniegts dokuments vai jānorāda publiski pieejams reģistrs, kur Iepirkuma komisija var pārliecināties par reģistrācijas faktu un personas pārstāvības tiesībām).

	3.5. Pretendentam jānorāda apakšuzņēmēji, un apakšuzņēmēja apakšuzņēmēji. Ar apakšuzņēmēju ir saprotama Pretendenta nolīgta persona vai, savukārt, tās nolīga persona, kura sniedz pakalpojumus iepirkuma līguma izpildei.

	4.5. Pretendenta piesaistīto apakšuzņēmēju saraksts (Nolikuma 7. pielikums), norādot katram apakšuzņēmējam izpildei nododamo līguma daļu saskaņā ar tehnisko specifikāciju, kā arī nododamo pakalpojumu daļu vērtību EUR.
Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. PIL 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
Par apakšuzņēmējiem jāiesniedz:
4.5.1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms EUR, nododamās līguma daļas apraksts saskaņā ar tehnisko specifikāciju, pievienojot līgumā nododamo daļu EUR vērtību;
4.5.2. katra apakšuzņēmēja apliecinājums par tā gatavību veikt tam izpildei nododamo līguma daļu
atbilstoši Nolikuma 7A.pielikumam.
Iepirkuma līguma izpildes laikā piegādātājs paziņo pasūtītājam par jebkurām augstākminētajām izmaiņām. Kā arī papildina sarakstu ar informāciju par apakšuzņēmēju, kas tiek vēlāk iesaistīts līgumā.
Sarakstā norāda arī pretendenta apakšuzņēmēja apakšuzņēmējus.



